b'\n_START_ARTICLE_\nBohumil Hrabal\n_START_PARAGRAPH_\nBohumil Hrabal (Brno, 28. o\xc5\xbeujka 1914. \xe2\x80\x93 Prag, 3. velja\xc4\x8de 1997.), \xc4\x8de\xc5\xa1ki pisac._NEWLINE_Rodio se u mjestu Brno-\xc5\xbdidenice, Moravska, ali je proveo djetinjstvo u pivovari Nymburk kao posinak poslovo\xc4\x91e._NEWLINE_U Prag se doselio tijekom 1940-ih, gdje je i ostao._NEWLINE_Prvo je radio kao fizi\xc4\x8dki radnik u \xc4\x8deli\xc4\x8dani, a kasnije se prihva\xc4\x87a olovke i pi\xc5\xa1e svoja maestralna djela._NEWLINE_U 50 godina karijere napisao je 35 djela od kojih su gotovo sva prevedena na \xc4\x8dak 27 jezika i ekranizirana (re\xc5\xbeirao ih je Jiri Menzel)._NEWLINE_Hrabal je bio sjajan pripovjeda\xc4\x8d i imao je ekspresivan stil. Spada, uz Jaroslava Ha\xc5\xa1eka, Karela \xc4\x8capeka i Milana Kunderu, u dru\xc5\xa1tvo najboljih \xc4\x8de\xc5\xa1kih knji\xc5\xbeevnika 20. stolje\xc4\x87a._NEWLINE_Kupio je ku\xc4\x87icu u mjestu Kersko, gdje je dr\xc5\xbeao ma\xc4\x8dke ("ko\xc4\x8denky") i posje\xc4\x87ivao ih do kraja \xc5\xbeivota._NEWLINE_Njegova najpoznatija djela su "Strogo kontrolirani vlakovi" i "Slu\xc5\xbeio sam engleskog kralja"._NEWLINE_Neka njegova djela komunisti\xc4\x8dke vlasti su zabranile i nisu ih izdavale._NEWLINE_Ku\xc4\x87a u kojoj je \xc5\xbeivio u Pragu danas vi\xc5\xa1e ne postoji._NEWLINE_Obi\xc4\x8davao je i\xc4\x87i u pivnice, a u svojoj omiljenoj- U zlatnome tigru upoznao je predsjednika SAD-a Billa Clintona, Vaclava Havela i Madeleine Albright._NEWLINE_Njegov roman "Sati plesa za starije osobe" sastoji se od samo jedne re\xc4\x8denice._NEWLINE_Poginuo je u 82. godini padom s petog kata bolnice. Navodno je poku\xc5\xa1ao nahraniti golubove._NEWLINE_Pokopan je u obiteljskoj grobnici, gdje mu po\xc4\x8divaju majka, o\xc4\x8duh, stric, \xc5\xbeena i brat.'